سعر الصرف بتحدد يعني على حسب العرض والطلب وتبع البنك المركزي أومال ايه السوق السودا بتحدد ازاي وازاي تجار العملة بيكسبوا منها وتجارة العملة دي مجرمة ليه يعني ؟؟
لأ ، العرض والطلب دا حسب السوق ، اللي هي اسمها السوق السودا عندنا.  البنك المركزي في ظل سياسة التثبيت السعرية (اللي احنا شغالين بيها حتى الآن) بيفرض على البنوك سعر معين للدولار ، مش هو سعره العادل ، أو السوقي ، وبالتالي بيبقى فيه فجوة بين السعر العادل والسعر الرسمي المعلن من قبل البنك المركزي ، فيحصل إيه بقى؟  يحصل أن البنك المركزي يدخل السوق كبائع ، ويقول ، يا جماعة ، خدوا الدولارات أهه ، بالسعر الفلاني.  بيجيبها منين بقى؟  من الاحتياطي النقدي اللي عنده.  فالدنيا تستقر شويتين.  طب لما الاحتياطي دي يبقى مش قادر على الوفاء باحتياجات السوق من العملة؟  يفضل الفرق دا موجود ، فيفضل فيه سوق سودا ، وسعر بنك.  طب لما الاحتياطي دا يعجز خالص ، زي حالة مصر.  تحصل أزمات والدولارات تتعدم من البلد ، ونقعد نعيط ، زي ما إحنا دلوقتي.